Mekelė
Mekelė (amhar. መቀሌ = Mäqälle, tigr. መቐለ = Mäq'älä) – miestas šiaurės Etiopijoje, 780 km į šiaurę nuo Adis Abebos, Tigrajų regiono sostinė. Svarbus prekybinis ir kultūrinis centras. Metalurgijos, cemento pramonė. Veikia oro uostas. Mekelėje yra keletas cerkvių, mečečių, Johaneso IV rūmai, paminklas tigrajų išsivadavimui. Dauguma Mekelės gyventojų – tigrajai (96,2 %), yra amherų (2,26 %). Didžiuma priklauso Etiopijos stačiatikių bažnyčiai.